Julie Andrews

Julie Elizabeth Andrews (født Julia Elizabeth Wells; 1. oktober 1935 i Walton-on-Thames i Surrey i England) er en britisk skuespiller, sanger, forfatter, teaterregissør og danser.


== Liv og virke ==


=== Bakgrunn ===
Hun ble født som Julia Wells men flyttet med sin mor til en ny mann - begge arbeidet de i britisk usic hall og vaudeville som Barbara & Ted Andrews. Da man oppdagget Julies ekstraordinære stemmeomfang på fire oktaver fikk hon straks opptre selv, og etterhvert dermed også forsørge sin alkoholiserte mor og stefar.


=== Skuespillerkarriere ===
Et viktig steg i hennes unge til som skuespiller og dangerinne var den 1. november 1948, da hun sin trettenåring ble den yngste solospiller som noensinne hadde opptrådt i en Royal Variety Performance for kong George VI og den fremtidige Queen Elizabeth på London Palladium. Andrews opptrådte sammen med sangeren Danny Kaye, danserne Nicholas Brothers, og komediantene George and Bert Bernard.Andrews gikk fra tiden med barneskuespilleriet til en rask karriere i USA. Hun debuterte på Broadway i 1954 i musikalen The Boy Friend. 
Hun gjorde seg bemerket i musikaler som My Fair Lady og Camelot, som begge sikret henne en nominasjon til Tony-prisen for beste kvinnelige hovedrolle i en musikal. I 1957 spilte hun tittelrollen i TV-musikalen Cinderella. 
Andrews filmdebuterte i 1964, med rollen som Mary Poppins i filmen med samme navn. Hun vant en Oscar for beste kvinnelige hovedrolle for rolletolkningen sin. Andrews har også spilt i filmer som Sound of Music (1965), Alfred Hitchcocks Full alarm (1966), Hawaii (1966), Moderne Millie (1967), Victor/Victoria (1982), Prinsesse på prøve (2001) og Shrek 2 (2004). 
Julie Andrews' opprinnelig meget imponerende stemme var intakt i mange år, inntil hun i 1997 undergikk en operasjon som permanent skadet hennes stemme. 
I 2000 ble Andrews utnevnt til Dame Commander av Order of the British Empire. Hun har fått en stjerne på Hollywood Walk of Fame.


=== Forfatterinne ===
Andrews er også barneboksforfatter. Hun skrev mest under navnene Julie Andrews Edwards eller Jule Edwards. Barneboken «Mandy» utkom i 1971, og tre år etter fulgte «The Last of the Really Great Whangdoodles». 
En rekke av hennes mange barnebøker hadde Emma Walton Hamilton som medforfatter.
I 2008 utgav hun sin selvbiografi, «Home: A Memoir of My Early Years».


=== Privatliv ===
Andrews har vært gift to ganger, først med Tony Walton fra 1959 til 1967, deretter med regissøren Blake Edwards fra 1969 til hans død 2010. Hun er mor til fem barn, bestemor til ni og oldemor til tre.


== Filmografi (utvalg) ==

1964 – Mary Poppins

1964 – Amerikaniseringen av Emily

1965 – Sound of Music

1966 – Full alarm

1966 – Hawaii

1967 – Moderne Millie

1968 – Star!

1970 – Darling Lili

1979 – Drømmekvinnen "10"

1981 – S.O.B.

1982 – Victor/Victoria

1986 – That's Life!

1986 – Duett for en

2001 – Prinsesse på prøve

2004 – Shrek 2

2004 – Prinsesse på prøve 2 - Kongelige forviklinger

2007 – Shrek den tredje

2010 – Shrek – Lykkelig alle sine dager

2010 – Grusomme meg


== Referanser ==


== Eksterne lenker ==

(en) Julie Andrews på Internet Movie Database 
(no) Julie Andrews hos Filmfront 
(sv) Julie Andrews i Svensk Filmdatabas 
(da) Julie Andrews på Filmdatabasen 
(da) Julie Andrews på Scope 
(fr) Julie Andrews på Allociné 
(en) Julie Andrews på AllMovie 
(en) Julie Andrews hos Turner Classic Movies 
(en) Julie Andrews hos Rotten Tomatoes 
(en) Julie Andrews hos TV Guide 
(en) Julie Andrews på Apple Music 
(en) Julie Andrews på Boomplay 
(en) Julie Andrews på Discogs 
(en) Julie Andrews på MusicBrainz 
(en) Julie Andrews på SoundCloud 
(en) Julie Andrews på Spotify 
(en) Julie Andrews på Songkick 
(en) Julie Andrews på Last.fm 
(en) Julie Andrews på Genius — sangtekster 
(en) Julie Andrews på AllMusic 
(en) Julie Andrews på Twitter 
(en) Julie Andrews på Facebook 
Julie Andrews på Facebook 
(en) Julie Andrews på Instagram 
Julie Andrews på Dailymotion 
(en) Julie Andrews på Internet Broadway Database
(en) Julie Andrews på Internet Off-Broadway Database